TomoTesten/trubar-sodna-praksa huggingface dataset:
Sklep II Ips 209/2005
Sodna praksa Vrhovnega sodišča, 2006-12-14

dovoljenost revizije - rok za vložitev - zavrženje revizije

Stranka lahko vloži revizijo v tridesetih dneh od vročitve prepisa sodbe pritožbenega sodišča njenemu pooblaščencu.

1. Sodišče prve stopnje je s sodbo zavezalo toženko, da plača tožniku odškodnino v znesku 7.981.200 SIT z zakonskimi zamudnimi obrestmi od zapadlosti posameznih odškodninskih zneskov, v presežku pa je tožbeni zahtevek zavrnilo.

2.Pritožbeno sodišče je zavrnilo pritožbo toženke, delno pa je ugodilo tožnikovi pritožbi in spremenilo sodbo sodišča prve stopnje v obrestnem delu.

3.Tožnik je po svojih pooblaščencih vložil revizijo proti sodbi pritožbenega sodišča, neposredno na Okrožno sodišče v Celju dne 10.2.2005.

4.Revizija je bila vročena Vrhovnemu državnemu tožilstvu Republike Slovenije in toženki, ta pa nanjo ni odgovorila.

6.Stranke lahko vložijo revizijo v tridesetih dneh od vročitve prepisa sodbe pritožbenega sodišča (prvi odstavek 367. člena Zakona o pravdnem postopku - ZPP). Če ima stranka pooblaščenca, se sodba vroči pooblaščencu (prvi odstavek 137. člena ZPP). Kadar je rok za vložitev pravnega sredstva določen po dnevih (kot v našem primeru), se dan vročitve sodne odločbe ne všteje, temveč se vzame za začetek roka prvi naslednji dan (111. člen ZPP). Tožnikovim pooblaščencem je bila vročena sodba pritožbenega sodišča 10. januarja 2005. Trideset dnevni rok za vložitev revizije je tako potekel 9. februarja 2005. Revizija je bila vložena 10. februarja 2005 in je zato prepozna.

7.Revizijsko sodišče je zavrglo revizijo na podlagi določb 377. člena ZPP.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.